खतरे में है अभिव्यक्ति की स्वतंत्रता
हमेंभगत सिंह के सपनों का भारत बनाने के लिए अभी काफी संघर्ष करना होगा। यह बातें सोमवार को एएन सिन्हा इंस्टीट्यूट के पूर्व निदेशक डॉ डीएम दिवाकर ने कहीं। वह सामाजिक संस्था कोरस की ओर से देश में हाल के दिनों में अभिव्यक्ति की स्वतंत्रता पर हो रहे हमलों के खिलाफ एक सेमिनार ‘बोल के लब आजाद हैं तेरे’ में बोल रहे थे। सेमिनार आईएमए हॉल में हुआ। इसमें बुद्धिजीवियों और शिक्षाविदों ने एक स्वर में दिल्ली विश्वविद्यालय के रामजस कॉलेज में छात्रों के सेमिनार पर हुए हमले की निंदा की और इसे अभिव्यक्ति की आजादी पर हमला बताया। प्रो. डीएम दिवाकर ने कहा कि हम एक चुनौतीपूर्ण समय में जी रहे हैं, जहां अभिव्यक्ति की स्वतंत्रता खतरे में है। शिक्षाविद् प्रो. विनय कंठ ने कहा कि सच की तलाश करना और सच बोलना जोखिम का काम है और किसी भी बुद्धिजीवी के लिए सच से कतराना शर्म की बात है। प्रो. शंकर आशीष दत्त ने कहा कि वाद-विवाद और संवाद परंपरा को बढ़ाने की जरूरत है। विश्वविद्यालयों में छात्रों पर हमला निंदनीय है। कार्यक्रम में छात्र नेता अभ्युदय ने कहा कि देशभर में गलत सरकारी नीतियों और अन्याय के खिलाफ प्रतिरोध चल रहा है। सेमिनार की अध्यक्षता शिक्षाविद् प्रो. डेजी नारायण ने की। संचालन ऋचा ने किया।
सेमिनार से पूर्व समता राय, ऋचा, प्रभात झा, रुनझुन, शिल्पा झा, मात्सी शरण ने सामजिक प्रतिरोध से जुड़ी कविताएं सुनाईं। मौके पर प्रभात झा लिखित ‘सवाल पर बवाल’ लघु नाट्य संवाद की प्रस्तुति हुई। इस नाटक में प्रभात झा और मात्सी शरण ने अभिनय किया।
‘कोरस’ की अध्यक्ष शशि यादव, पटना विवि की मोनीबा समी, लेखक व्यासजी, वसंत मिश्रा, रवि कश्यप प्रशांत ठाकुर आदि थे।
hin_Deva hin_Deva hin_Deva mai_Deva